கேள்வி: ரிச்சார்ட் பிலிப்ஸ் - மேயர்ஸ்க் அலபாமா கடற்கொள்ளை நிகழ்வு குறித்து விரிவாக சொல்லுங்கள்.
பதில்: ஏப்ரல் 8 2009 இல் மேயர்ஸ்க் அலபாமா கப்பலினுள் சோமாலியா கடற்கொள்ளையர்கள் ஏறிக்கொண்டனர். இந்த நிகழ்வு நடக்கும் போது சோமாலியக் கடற்கரையில் இருந்து சுமார் 440 கி.மீ தொலைவில் மேயர்ஸ்க் அலபாமா பயனித்துக்கொண்டிருந்தமை குறிப்பிடத்தக்கது. கென்யா மொம்பாஸா துறைமுகத்தை நோக்கிப் பயனித்துக்கொண்டிருந்த இந்தக் கப்பலில் சுமார் 20 மாலுமிகள் இருந்ததுடன் 17000 மெட்ரிக்தொன் எடையுடைய பொருட்கள் இருந்தன. இதில் கென்யா, உகண்டா, சோமாலியா ஆகிய நாடுகளுக்கான உதவிப் பண்டங்கள் சுமார் 5000 மெட்ரிக்தொன் இடம்பெற்றிருந்தமையும் குறிப்பிடத்தக்கது[http://edition.cnn.com/2009/WORLD/africa/04/08/ship.hijacked/index.html கடத்தல் பற்றிய சிஎன்என் செய்தி]. கடற்கொள்ளையர்கள் கப்பலில் ஏறியதும் பெரும்பாலான மாலுமிகள் இயந்திர அறையில் அடைக்கலம் தேடிக்கொண்டனர். இவர்களைத் தேடிச் சென்ற ஒரு கடற்கொள்ளையனை மாலுமிகள் மடக்கிப் பிடித்துக்கொண்டனர். இவ்வாறு பிடித்து 12 மணிநேரம் பிணையக் கைதியாக மாலுமிகள் வைத்திருந்த இந்தக் கடற்கொள்ளையனை ஏற்றிக்கொண்டு கப்பலில் இருந்த உயிர்காப்புப் படகில் கடற்கொள்ளையர்களை வெளியேறுமாறு கேட்டுக்கொள்ளப்பட்டது. ஆயினும் கடற்கொள்ளையர்கள் இதற்கு உடன் பட்டாலும் தங்களுடன் கப்டன் ரிச்சார்ட் பிலிப்ஸையும் ஏற்றிக்கொண்டதுடன் அவரை விடுவிக்க மறுத்து சோமாலியா நோக்கிப் பயணிக்கத் தொடங்கினர். அத்துடன் கப்டன் ரிச்சார்ட் பிலிப்ஸ் விடுவிக்கப்படவேண்டுமானால் கப்பத்தொகை வேண்டும் என்றும் வேண்டினர். ஏப்ரல் 8 இச்செய்தி எட்டிய அமெரிக்க கடற்படைக் கப்பல்களான யுஎஸ்எஸ் பெயின்பிரிச் மற்றும் யுஎஸ்எஸ் ஹாலிபேர்ட்டன் ஆயின சம்பவ இடம் நோக்கி விரைந்து நகர்ந்து ஏப்ரல் 9 அன்று சம்பவ இடத்தை அடைந்தனர். மேயர்ஸ்க் அலபாமா சம்பவ இடத்தில் இருந்து தனது பயன இலக்கான மொம்பாஸ், கென்யா நோக்கி இராணுவப் பாதுகாப்புடன் நகரத் தொடங்கியது. ஏப்ரல் 9 முதல் கடற்படையினருக்கும் மேயர்ஸ்க் அலபாமா உயிர்காப்புப் படகில் ரிச்சார்ட் பிலிப்சை பணயக்கைதியாக வைத்திருந்த சோமாலியக் கடற்கொள்ளையருக்குமிடையிலான பேச்சுவார்த்தை தொடங்கியது. மூன்று நாட்களின் பின்னர் அப்டுவாலி மூஸ் எனும் கடற்கொள்ளையன் கப்பம் சம்பந்தமாகப் பேச்சுவார்த்தை நடத்த அமெரிக்கக் கப்பலை வந்தடைந்தான். அதே வேளை ஏனைய மூன்று கடற்கொள்ளையரும் தொடர்ந்தும் ரிச்சார்ட் பிலிப்ஸை பணயக்கைதியாக உயிர்காப்புப் படகினுள் வைத்திருந்தனர். ஏப்ரல் 12, அமெரிக்க கடற்படையின் சீல் படையினர் உயிர்காப்புப் படகினுள் இருந்த கடற்கொள்ளையரை குறிபார்த்துச் சுடும் துப்பாக்கியினால் சுட்டதுடதனால் சம்பவ இடத்தினிலேயே மூன்று கடற்கொள்ளையரும் கொல்லப்பட்டனர். கப்டன் ரிச்சாட் பிலிப்ஸ் உயிருடன் மீட்கப்பட்டார். இதேவேளை பேச்சுவார்த்தைக்காக கப்பலில் இருந்த நான்காம் கடற்கொள்ளையனை அமெரிக்கப்படையினர் கைதுசெய்ததுடன் நீதி மன்றில் பின்னர் நிறுத்தப்பட்டான். நீதி மன்றில் கடற்கொள்ளையில் ஈடுபட்டமைக்காக 33 வருடங்களை சிறையில் கழிக்க வேண்டிய நிலமை அப்டுவாலி மூஸூற்கு ஏற்பட்டது.
கேள்வி: ரிச்சார்ட் பிலிப்ஸ் - திரைப்படம் குறித்து விரிவாக சொல்லுங்கள்.
பதில்: இந்தச் சம்பவத்தை மையமாக வைத்து ரிச்சார்ட் பிலிப் A Captain's Duty: Somali Pirates, Navy SEALS, and Dangerous Days at Sea எனும் புத்தகத்தை எழுதினார். இந்தப் புத்தகத்தை மையமாகக்கொண்டு பிரபலமாக ஹாலிவூட் நாயகன் டொம் ஹாங்ஸ் நடிப்பில் திரைப்படம் ஒன்று அக்டோபர் 11, 2013 இல் வெளியானது.